**Pulje til aktiviteter for unge**

Har du en god ide til et tiltag for unge? Så kan du sende en ansøgning til Ungeforum, som måske vil støtte til din ide med midler fra Ungeforums pulje.

Du kan søge penge fra puljen i 2021. Der er afsat i alt 10.000 kr.   
Ungeforum modtog de 10.000 kr. i præmie fra Dansk Ungdoms Fællesråd, da Vordingborg Kommune blev udnævnt som årets Ungdomskommune i 2020.  
Ungeforum ønsker, at beløbet skal være til gavn og glæde for unge i hele Vordingborg Kommune, og har derfor besluttet at etablere en pulje, som alle unge kan søge.

**Målgruppe**Unge ildsjæle, f.eks. unge, der sidder i elevrådet, kan søge om tilskud til arrangementer og andre tiltag, der kommer andre unge til gode.

**Formål**At støtte arrangementer og tiltag for unge i Vordingborg Kommune.

**Kriterier**Ungeforum ønsker at støtte tiltag der bredt set kommer unge i Vordingborg Kommune til gode. Som udgangspunkt støttes projekter, der er tilgængelige for alle, og ikke kun kommer unge i et afgrænset lokalområde til gode.   
Der er ikke en beløbsmæssig grænse for, hvor mange penge du kan søge.   
Du kan også søge, selvom du ikke har hele finansieringen på plads for at kunne gennemføre dit projekt, og  
hvis din ide ikke er helt færdigudviklet.

**Sådan søger du**Du kan ansøge løbende.  
Du skal udfylde ansøgningsskeamet og send ansøgningen på mail til Ungeforum.

Ungeforum holder møde en gang om måneden, hvor ansøgninger behandles.

**Du får svar**Du vil få svar på din ansøgning, når Ungeforum har besluttet, om din ide skal støttes af midler fra puljen.